Боян Бойчев
Утро

chitanka.info

Усещам, как изтичат силите

През пръстите ми като дъжд,

Затварям длани, но не стигат,

Но не мога дълго да ги задържа.

Мислите в дъждовна броеница

Събирам, пак далечен път поел,

Умората в безсънните зеници,

Нервите на крайния предел.

Като камшик плющи дъжда,

Но пак не може да ме укроти,

Невидимата, призрачна межда,

Която между клоните трепти.

И аз събирам сетните си сили

Възторжен да прегърна утринта,

Политам, в порив да открия,

Да запазя силата, наречена мечта.

есента на 2002 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.